 Raiisul Wasaare Cumar oo ka duulaya masuuliyadda ka saaran shacabka uu xilka u hayo ayaa u duulay gobolka, wuxiu maalin gudaheed isu maray Cadaado iyo Garoowe, wuxuuna kulamo la soo qaatay madaxda labada Maamul, waxaa u suurto gali weysay inuu ka soo dago Galkacyo kadib markii lagu wargaliyey in dagaal uu ka bilowday magaalada, wuxuuna dib u gu soo noqoday Muqdisho, subaxii ku xigtay ayuu u duulay isagoo wata qaar ka tirsan wasiiradiisa iyo siyaasiyiin gobolka ka soo jeeda, wuxuuna dhexda u xirtay isidii colaadaas u daamin lahaa, isagoo socod ku dhex marayey ciidamo u caaboon dagaal oo qaarkood ay saaran yihiin dabaqyo dhaadheer, qaarna luuqyada xaafadaha ay ka samaysteen difaacyo adag, halka qoryaha waaweyn u cartamayeen iney iskood isu ridaan, hoobiyaashuna ku liishaaman yihiin bartilmaameedkooda, Qoriga PM-kuna diyaar u ahaa inuu wax burburiyo, Kaaruhuna gaaf wareegayey geesaha magaalada, waxaa xabado goos goos ah ka dhacayeen xiliga Raiisul Wasaare Cumar u kala gudbayey khadka cagaaran ee magaalada yaala qaybo ka mid difaacyada ciidamadu isugu jireen. 